stanford-oval/wikipedia huggingface dataset:
ג'יימס פול ביוקנן
ביוגרפיה

ביוקנן נולד במידוויי, מחוז אורנג'בורג, קרוליינה הדרומית, ב-30 באפריל 1867; מאוחר יותר באותה שנה, משפחתו עברה לטקסס והתיישבה ליד צ'אפל היל במחוז וושינגטון. הוא למד בבתי הספר המקומיים של צ'אפל היל, ובשנת 1889 קיבל תואר במשפטים מאוניברסיטת טקסס באוסטין.
מאוחר יותר בשנת 1889, ביוקנן החל לעסוק בעריכת דין במחוז וושינגטון, וכמעט מיד החל לעסוק בפוליטיקה כדמוקרטי. הוא שימש כשופט השלום במחוז בין השנים 1889–1892, וכעורך הדין התובע של המחוז בין השנים 1892–1899. מ-1899 עד 1906, ביוקנן היה התובע המחוזי של המחוז השיפוטי העשרים ואחד.
ביוקנן היה חבר בבית הנבחרים של טקסס מ-1906 עד 1913. בשנת 1913, הוא נבחר לקונגרס השישים ושלוש, ומילא את המקום הפנוי שהותירה התפטרותו של אלברט סידני ברלסון. ביוקנן נבחר לכהונה מלאה בקונגרס השישים וארבע, וזכה בבחירה חוזרת אחת עשרה פעמים. הוא שירת בבית הנבחרים של ארצות הברית מ-15 באפריל 1913 עד 22 בפברואר 1937, והיה יושב ראש ועדת בית הנבחרים להקצאות מ-1933 ועד מותו.
במהלך שנות ה-30, ביוקנן הוכר כחבר בקבוצת מילר, דמוקרטים שמרנים שהתנגדו לפרנקלין ד. רוזוולט ולניו דיל, ובראשם הלוביסט הנרי פומרוי מילר.
ביוקנן מת בוושינגטון הבירה ב-22 בפברואר 1937. הוא נקבר בבית הקברות Prairie Lea בברנהאם, טקסס.
בקונגרס החליף אותו לינדון ב. ג'ונסון, אז ראש מינהל הנוער הלאומי בטקסס ודילר חדש נלהב, שלימים הפך לנשיא ה-36 וסגן נשיא ארצות הברית.
סכר ביוקנן והאגם שהוא יוצר, אגם ביוקנן, נקראים לכבודו. שניהם ממוקמים כ-12 מייל (19 ק"מ) מערבית לברנט, טקסס.
בנטקי

|  נתונים כלליים |
| --- | --- |
 סוג:  שירות סטרימינג
 תקופת הפעילות:  ארצות הברית 16 באוקטובר 2023 – הווה
 חברת אם:  The Daily Wire
 מיקום המטה:  ארצות הברית נאשוויל, טנסי, ארצות הברית
 מוצרים עיקריים:  שירות תוכן בהזרמת מדיה
 מנכ"ל:  ג'רמי בורינג
 
בנטקי (באנגלית: Bentkey) הוא ספק שירותי הזרמת מדיה אמריקאי בבעלות The Daily Wire. מטרת השירות היא יצירת תוכן חינוכי לפעוטות וילדים ברוח ערכי השמרנות.
החברה נוסדה ב-16 באוקטובר 2023, לרגל חגיגות יום השנה ה-100 להיווסדה של חברת וולט דיסני, ואף הודיעה החברה באותו היום שהיא במהלך ההפקה של גרסת לייב אקשן משלה לסיפור שלגיה ושבעת הגמדים, אשר תצא ב-2024, במקביל לגרסה של דיסני. לטענת החברה, זהו צעד של מחאה על הפיכתה של דיסני, לדבריה, "מחברה מסורתית ושמרנית לחברה אשר מערבת מסרים פוליטיים וערכים ליברליים בתכנים לילדים". ג'רמי בורינג הודיע שהחברה השקיעה בפרויקט 100 מיליון דולר לשלוש השנים הראשונות. החברה מציעה שירות מלא לבעלי מנוי DailyWire+, ללא תוספת תשלום.
עד כה, החברה הפיקה 4 סדרות מקוריות (צ'יפ צ'ילה, יום נהדר עם מייבל מקליי, Runes ו-Gus plus Us).
הצלחה

מבחינה סטטיסטית, הפלטפורמה זכתה להצלחה גדולה מיד לאחר השקתה. מספר שעות לאחר השקתה, בנטקי הגיעה למקום הראשון ברשימת ״אפליקציות הפופולריות ביותר לתכנים לילדים״ ב-App Store. בימיה הראשונים, התוכן הנצפה ביותר בשירות היה הסדרה המקורית ״צ'יפ צ'ילה״, אשר קיבלה ביקורות משבחות על היותה חינוכית ומהנה לילדים, אך סחפה גל ביקורות על הדמיון בינה לבין הסדרה ״בלואי״, מבית דיסני.
הערות שוליים

↑  Edwards, Jonathan (2022-03-31). "Daily Wire to make conservative kids' shows to rival 'woke' Disney". Washington Post (באנגלית אמריקאית). ISSN 0190-8286. נבדק ב-2023-10-21.
↑  Israel, Janine; Harmon, Steph; Harmon, Janine Israel explains it to Steph (2023-10-17). "Is new kids' show Chip Chilla a 'blatant Bluey knock-off' for conservatives?". The Guardian (באנגלית בריטית). ISSN 0261-3077. נבדק ב-2023-10-21.
↑  Sophie Lawton, The Daily Wire claims current children’s programming is too woke. Its answer is in large part re-dubbed old European cartoons., Media Matters for America, ‏2023-10-20 (באנגלית)
1 2  Daily Wire’s Bentkey App Hits #1 Kids On Apple Chart, The Daily Wire, ‏2023-10-17 (באנגלית)
↑  kayOctober 20, 2023 at 8:56 Am 5 Out of 5, Chip Chilla - BASED Movie Reviews, worthitorwoke.com, ‏2023-10-19 (באנגלית אמריקאית)
↑  Jesse Hyland, New American kids' cartoon accused of being 'Bluey' rip-off, Mail Online, ‏2023-10-19 (באנגלית)
ג'ון הופקרופט

| --- | --- |

 לידה:  7 באוקטובר 1939 (בן 85) סיאטל, ארצות הברית 
 ענף מדעי:  מדעי האינפורמציה 
 מקום לימודים:  אוניברסיטת סטנפורד  אוניברסיטת סיאטל 
 מנחה לדוקטורט:  ריצ'ארד מטסון 
 מוסדות:  אוניברסיטת קורנל  אוניברסיטת סיאטל 
 תלמידי דוקטורט:  ז'יל ברסר, Paul Frederick Dietz, תומאס דייוויד האוול, Allen J. Korenjak, קריסטן מריה סומרס, Jean-Jacques Pansiot, Baining Guo, Anirban Dasgupta, Joe Warren, Lee Alton Barford, ג'ון ק. ג'ונסטון, ג'יימס פ. קרמר, סינתיה דבורק, צבי גליל, Chandrajit Bajaj, Harry Bowen Hunt, III, דניאלה ל. רוס, מריק לי פורסט, אלפרד אהו, ריצ'ארד ג'. קול, David Jean Lewis 
 פרסים והוקרה:  פרס טיורינג (1986)  עמית ACM (1994)  עמית החברה למתמטיקה תעשייתית ושימושית (2009)  פרס לזכר הארי גוד (2005)  מדליית ג'ון פון נוימן של IEEE (2010)  פרס הידידות (2016) 
 www.cs.cornell.edu/jeh/
 
ג'ון אדוארד הופקרופט (אנגלית: John Edward Hopcroft, נולד בסיאטל, וושינגטון ב-7 באוקטובר 1939) הוא מדען מחשב בתחום מדעי המחשב התאורטיים, בייחוד בתחום חישוביות. ספרו (יחד עם ג'פרי אולמן) "Introduction to Automata Theory, Languages, and Computation" (מכונה בקרב העוסקים בתחום "ספר סינדרלה", על שם דמות הנערה שעל כריכת הספר) נחשב כנכס צאן ברזל בתחום המחשוב. מכהן כפרופסור להנדסה ולמתמטיקה שימושית במדעי המחשב באוניברסיטת קורנל.
ביוגרפיה

הופקרופט סיים תואר ראשון מאוניברסיטת סיאטל, תואר מאסטר ודוקטורט באוניברסיטת סטנפורד בין השנים 1962-4, לאחר מכן עבר לעבוד באוניברסיטת פרינסטון למשך שלוש שנים, מאז עובד באוניברסיטת קורנל.
זכה בפרס טיורינג לשנת 1986 (יחד עם רוברט טרג'אן), על עבודתם המשותפת בתחום הגרף המישורי. בנוסף, הוא מפורסם בזכות אלגוריתם הופקרופט-קארפ למציאת שידוך בגרף דו-צדדי. ב-1992 מונה על ידי נשיא ארצות הברית ג'ורג' ווקר בוש כחבר בוועד המדע הלאומי ובשנת 1994 נבחר ל-עמית ACM.
עם תלמידיו נמנה צבי גליל, נשיא אוניברסיטת תל אביב לשעבר.
הערות שוליים

↑  העמוד של ג'ון הופקרופט באתר האוניברסיטה.
↑  דף הזכייה באתר הפרס.
| זוכי פרס טיורינג |
| --- | --- | --- |
| 1966–1980 | אלן פרליס (1966) • מוריס וינסנט וילקס (1967) • ריצ'רד המינג (1968) • מרווין מינסקי (1969) • ג'יימס וילקנסון (1970) • ג'ון מקארתי (1971) • אדסחר דייקסטרה (1972) • צ'ארלס באקמן (1973) • דונלד קנות' (1974) • אלן ניוול והרברט סיימון (1975) • מיכאל רבין ודנה סקוט (1976) • ג'ון באקוס (1977) • רוברט פלויד (1978) • קנת אייברסון (1979) • טוני הור (1980) |  |
| 1981–2000 | אדגר קוד (1981) • סטיבן קוק (1982) • קן תומפסון ודניס ריצ'י (1983) • ניקלאוס וירת (1984) • ריצ'רד קארפ (1985) • ג'ון הופקרופט ורוברט טרג'אן (1986) • ג'ון קוק (1987) • איוואן סדארלנד (1989) • וילאם קאהן (1990) • פרננדו קורבטו (1991) • רובין מילנר (1992) • באטלר לאמפסון (1993) • יוריס הארטמאניס וריצ'רד סטרנס (1994) • אדוארד פייגנבאום וראג' רדי (1995) • מנואל בלום (1996) • אמיר פנואלי • דאגלס אנגלברט (1997) • ג'ים גריי (1998) • פרד ברוקס (1999) • אנדרו יאו (2000) |  |
| 2001–2020 | אולה יוהאן דאל וקריסטין נייגארד (2001) • רונלד ריבסט, לאונרד אדלמן ועדי שמיר (2002) • אלן קיי (2003) • וינט סרף ובוב קאהן (2004) • פיטר נאור (2005) • פרנסס אלן (2006) • אדמונד קלארק, אלן אמרסון וג'וסף סיפאקיס (2007) • ברברה ליסקוב (2008) • צ'ארלס פ. ת'אקר (2009) • לסלי וליאנט (2010) • יהודה פרל (2011) • שפי גולדווסר וסילביו מיקאלי (2012) • לזלי למפורט (2013) • מייקל סטונברייקר (2014) • ויטפילד דיפי ומרטין הלמן (2015) • טים ברנרס-לי (2016) • ג'ון הנסי ודייוויד פטרסון (2017) יהושע בנג'יו, ג'פרי הינטון ויאן לקון (2018) • אדווין קטמול ופט הנרהן (2019) • אל אהו וג'פרי אולמן (2020) |  |
| 2021 ואילך | ג'ק דונגארה (2021) • רוברט מטקאלף (2022) • אבי ויגדרזון (2023) |  |
| --- | --- |
בקרת זהויות :  NLI: 987007447275905171  PLWABN: 9810614408305606  ACM DL: 81100008350  BIBSYS: 90107240  BnF: cb12284825z (data)  CiNii: DA00024315  dblp: h/JohnEHopcroft  GND: 112071481  ISNI: 0000 0000 8140 6352  LCCN: n79018658  LNB: 000068223  MGP: 73697  NDL: 00443723  NKC: jn20021125009  NLA: 35205469  NLK: KAC2018N9415  NSK: 000173166  NTA: 069090866  SNAC: w69f2879  SUDOC: 031678793  VIAF: 61608974   WorldCat (עם VIAF): 61608974
ג'ון הופקינס (שחקן)

| --- | --- |

 לידה:  1975 (בן 49 בערך) לוטון, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2000) 
 פרופיל ב-IMDb
 
ג'ון הופקינס (באנגלית: John Hopkins; נולד ב-1975) הוא שחקן אנגלי הידוע בעיקר מהופעתו בתפקיד סמל דן סקוט בסדרת הטלוויזיה "רציחות במידסומר", לוול בסרט "אליס בארץ הפלאות" ובסדרה "פולדארק".
ביוגרפיה

הופקינס נולד בלונדון, ולמד משחק באקדמיה המלכותית לאמנות הדרמה. בשנים 1993 עד 1996 למד אנגלית באוניברסיטת לידס, ושם הצטרף ללהקת תיאטרון של הסטודנטים. הוא השתתף במחזות אחדים בהם "אקווס", "חשיבותה של רצינות", ו"ציד המכשפות". הופעתו בתפקיד נתן במחזה "A Short Play about Sex and Death" זיכתה אותו בפרס השחקן הטוב ביותר בפסטיבל הסטודנטים של הסאנדיי טיימס. אחרי שסיים את לימודיו הצטרף הופקינס ללהקה השייקספירית המלכותית.
ב-2004 כיכב הופקינס במותחן המדע בדיוני "Experiment" בבימויו של דן טרנר. הסרט הוצג בפסטיבלי קולנוע ברחבי העולם וזכה ב-16 פרסים.
הופקינס השתתף ב-14 פרקים בסדרה "רציחות במידסומר". אחר כך חזר להופיע על במת התיאטרון, אבל הופיע גם באופרת הסבון "Family Affairs", ובסרט העצמאי "Grand Junction". עוד שיחק במיני-סדרה בהפקה אוסטרלית-בריטית בשם "Tripping Over". ב-2006 שיחק הופקינס במיני-סדרה אמריקאית "The Path to 9/11", ובהמשך השתתף בסדרות "רובין הוד", "ידידים משותפים", ו"מחשבות רצחניות". ב-2010 הופיע הופקינס בסרטו של טים ברטון "אליס בארץ הפלאות".
בתיאטרון שיחק הופקינס במחזה "אנטוניוס וקלאופטרה" ובמחזה "הסערה", שניהם עבור RSC, לצדו של פטריק סטיוארט. ב-2007 הופיע בפרק "Show Me the Money" בסדרה "רובין הוד" של ה-BBC בתפקיד האביר ג'ון מיורק. הופקינס גילם את ריצ'רד האניי בהפקה של הווסט אנד במחזה "39 המדרגות" בעיבודו של פטריק ברלו.
ב-2010 כיכב בתפקיד אורח בדרמת הפשע של רשת ITV "זהות", ובסדרה "וידוייה הסודיים של זונת צמרת" עם בילי פייפר.
בין יולי לאוגוסט 2014 גילם את דמותו של ריצ'רד לב הארי במחזה "Holy Warriors" מאת דייוויד אלדריג' בתיאטרון שייקספיר גלוב.
ב-2018 שיחק הופקינס בתפקיד בנדיק במחזה "מהומה רבה על לא דבר" בתיאטרון רוז בקינגסטון לצדה של מל גדרויץ'.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Love in a Cold Climate | רוברט פרקר | מיני-סדרה |
| 2001 | ניקולס ניקלבי | Nicholas Nickleby | לורד | סרט טלוויזיה |
| 2001 |  | The Pool | פרנק |  |
| 2003 | ספוקס | Spooks | אנטון | סדרת טלוויזיה (פרק אחד) |
| 2003 | משפט ועונש | Trial & Retribution | איאן פרוגטון QC | בפרק "Suspicion" |
| 2004–2005 | רציחות במידסומר | Midsomer Murders | סמל דן סקוט | סדרת טלוויזיה (14 פרקים) |
| 2005 |  | Experiment | מורגן | סרטו של דן טרנר |
| 2005 |  | The Mighty Boosh |  | בפרק "The Legend of Old Gregg" |
| 2005 |  | Family Affairs | רקס רנדל | סדרת טלוויזיה |
| 2006 |  | The Path to 9/11 | כתב אנגלי | מיני-סדרה |
| 2006 |  | Tripping Over | נתניאל | סדרת טלוויזיה (פרק אחד) |
| 2007 | רובין הוד | Robin Hood | ג'ון מיורק | בפרק "Show Me the Money" |
| 2008 | ידידים משותפים | Mutual Friends | סם וסטווד ג'ונס | מיני-סדרה |
| 2008 | מחשבות רצחניות | Wire in the Blood | מפקח בילוש אנדי הול | סדרת טלוויזיה (פרק אחד) |
| 2009 |  | The Bill | דניאל פייפר | סדרת טלוויזיה (2 פרקים) |
| 2009 | מלון בבילון | Hotel Babylon | פיל מקגינס | סדרת טלוויזיה (פרק אחד) |
| 2010 | אליס בארץ הפלאות | Alice in Wonderland | לוול |  |
| 2010 |  | Identity | ג'סטין קרטיס | בפרק "Second Life" |
| 2010 | מרלין | Merlin | סר אוסוולד | בפרק "Gwaine" |
| 2011 | חדר מיון | Casualty | טום ראסל | בפרק "Because You're Paranoid" |
| 2011 |  | Scenes of an Adult Nature | טום | סרט קצר |
| 2013 |  | Dancing on the Edge | הנסיך ג'ורג' | סדרת טלוויזיה של ה-BBC |
| 2013 |  | Ryse: Son of Rome | מריוס טיטוס | משחק וידאו |
| 2014 |  | Conor and Phoebe's Wedding | ג'ון |  |
| 2015 | פני מלאך | The Face of an Angel | ג'ו |  |
| 2016 |  | Stan Lee's Lucky Man | צ'ארלס קולינס | סדרת טלוויזיה (3 פרקים) |
| 2016 | האכסניה | The Lodge | S.J. | סדרת טלוויזיה (פרק אחד) |
| 2018-2017 | פולדארק | Poldark | סר פרנסיס באסט | סדרת טלוויזיה (8 פרקים) |
| 2017 | הילדים שבזמן | The Child in Time | שר הפנים | סרט טלוויזיה |
| 2021 | הִילדה ומלך ההר | Hilda and the Mountain King | אריק הלברג | דיבוב |
| 2024 | אדוני האוויר | Masters of the Air | ד"ר וונדל "סמוקי" סטובר | 4 פרקים |
הערות שוליים

↑  Billie Piper creates escort-elegance with Belle de Jour’s Parisian style Daily Mail. 30 August 2010
| --- | --- |
בקרת זהויות :  BnF: cb15541471d (data)  GND: 1152356216  ISNI: 0000 0000 7848 5117  LCCN: no2009112728  MusicBrainz: 0f9bb4a4-566f-40e0-a72f-64e6b908d8e3  NTA: 427533740  SUDOC: 16751332X  VIAF: 91180985   WorldCat (עם VIAF): 91180985
ג'ון לאת'אם

| --- | --- |

 לידה:  27 ביוני 1740 אלת'אם, הממלכה המאוחדת 
 פטירה:  4 בפברואר 1837 (בגיל 96) וינצ'סטר, הממלכה המאוחדת של בריטניה הגדולה ואירלנד 
 ענף מדעי:  אורניתולוגיה, רפואה 
 מקום קבורה:  אנגליה 
 מקום לימודים:  בית הספר טיילור למסחר 
 פרסים והוקרה:  עמית החברה המלכותית  עמית האגודה הלינאית של לונדון 
 צאצאים:  אן לאת'אם 
 
ג'ון לאת'אם (באנגלית: John Latham;‏ 27 ביוני 1740 – 4 בפברואר 1837) היה רופא, חוקר טבע וסופר אנגלי. יצירותיו העיקריות היו "תקציר כללי של ציפורים" (A General Synopsis of Birds; 1781–1801) ו-"היסטוריה כללית של ציפורים" (General History of Birds; 1821–1828). הוא בחן דגימות של ציפורים אוסטרליות שהגיעו לאנגליה בעשרים השנים האחרונות של המאה ה-18 והיה אחראי לספק שמות מדעיים לרבות מהן. הוא תיאר ונתן שמות לכמה מהציפורים המפורסמות ביותר באוסטרליה, ביניהן: האמו, קקדו צהוב-ציצית, עיט מחודד-זנב, נבלי הדור, עקעק אוסטרלי וקוקול פסיון. לאת'אם היה הראשון שתיאר את ארת הענק היקינתונית. הוא כונה "הסבא" של האורניתולוגיה האוסטרלית.
ביוגרפיה

ג'ון לאת'אם נולד ב-27 ביוני 1740 באלת'אם בצפון מערב קנט. הוא היה בנם הבכור של ג'ון לאת'אם (נפטר ב-1788), מנתח, ושל אמו, שהייתה נצר למשפחת סות'ביס, ביורקשייר.
הוא למד בבית הספר טיילור למסחר ולאחר מכן למד אנטומיה אצל ויליאם האנטר והשלים את השכלתו הרפואית בבתי חולים בלונדון. בשנת 1763, בגיל 23, החל לעבוד כרופא בכפר דרנת', ליד דרטפורד בקנט. באותה שנה התחתן עם אן פורטר. נולדו להם ארבעה ילדים, מתוכם הבן ג'ון (1769–1822) והבת אן (1772–1835) שרדו את הילדות.
לאת'אם פרש מעיסוקו הרפואי בגיל 56 בשנת 1796 ועבר לגור ליד בנו בעיירה רומסי בהמפשייר. אשתו נפטרה ב-1798 ולאת'אם נישא בשנית באותה השנה לאן דלמוט. בנו שהשקיע בפונדקי דרכים נקלע לחובות כבדים והוכרז כפושט רגל ב-1817. לאת'אם איבד הרבה מעושרו בתמיכה בבנו. בשנת 1819 לאת'אם מכר את ביתו ברומסי ועבר עם אשתו לגור עם משפחת בתו בוינצ'סטר. אשתו השנייה מתה ב-1821 ובשנה לאחר מכן בנו התאבד.
לאת'אם מת בגיל 96 בוינצ'סטר ב-4 בפברואר 1837 ונקבר במנזר רומסי.
תרומתו לאורניתולוגיה

הספר "תקציר כללי של ציפורים" היה יצירתו האורניתולוגית הראשונה של לאת'אם והכילה 106 איורים אותם אייר. הוא תיאר מינים חדשים רבים שגילה במוזיאונים ובאוספים שונים. בעבודה זו, בדומה לז'ורז'-לואי לקלר דה בופון, הוא לא ייחס חשיבות לשמות המינים אותם תיאר. מאוחר יותר, לאת'אם הבין שרק השימוש במערכת השמות המדעיים של קארולוס ליניאוס יעניק לו את הכבוד להמציא את השמות המדעיים של המינים. מסיבה זו בשנת 1790, פרסם את הספר "אינדקס אורניתולוגיה" (Index Ornithologicus) שבו ציין את השמות המדעיים לכל המינים שהוא תיאר קודם לכן. עם זאת, זה היה מאוחר מדי, שכן יוהאן פרידריך גמלין כבר פרסם גרסה משלו עם שמות לפי מינוח שיטת ליניאוס, בה נתן שם מדעי למינים שלאת'אם תיאר; בהתחשב בחוקי המינוח של השיטה, השמות שגמלין הציע בעלי עדיפות. עם זאת, ישנם כשמונים מיני ציפורים שעבורם הפרסום של לאת'אם משנת 1790 מצוטט כסמכות. אלה כוללים את האמו, הברבור השחור, ארת הענק היקינתונית, קקדו צהוב-הציצית והפילימון הצעקני.
תוספת ל-"אינדקס אורניתולוגיה" המכילה שמות מדעיים נוספים התפרסמה בשם "Supplementum indicis ornithologici sive systematis ornithologiae" עם שנת 1801 בעמוד השער. אף על פי שקיימות ראיות נסיבתיות לכך שהמוסף לא היה זמין עד 1802, למטרות המינוח הזואולוגי העדויות על מועד הפרסום המאוחר יותר לא נחשבו מספקות כדי להצדיק את שינוי השנה.
מכיוון שלאת'אם עובד מציורים, נראה כי התקשה להבחין בין המינים השונים וחלקם תיאר יותר מפעם אחת בשמות שונים. בספרו "Supplementum Indicis Ornithologici" הוא תיאר את דבשן מנוריה הצווארון ארבע פעמים: אוכל הדבורים הפטפטן (Merops garrulus), פזאי שחור הראש (Gracula melanocephala), אוכל הדבורים שחור הכובע (Merops cucullatus) ואוכל הדבורים לבן החזה (Merops albifrons).  זה גרם לבלבול מסוים בספרות האורניתולוגית בנוגע לשם המדעי הנכון. המוסף הלטיני של לאת'אם משנת 1801 הוא הסמכות עבור כשבעים מינים של ציפורים, שכמעט כולם אנדמים לאוסטרליה. בין המינים נכללים: השחף הפסיפי, הינשוף הנובח, דבשן מנוריה הצווארון, העקעק האוסטרלי והמונרך העפרוני העורבני.
החל מ-1821, כאשר לאת'אם היה בשנות השמונים לחייו, הוא פרסם גרסה מורחבת באחד עשר כרכים של יצירתו הקודמת עם הכותרת "היסטוריה כללית של ציפורים". חוקר הצפרות אלפרד ניוטון כתב מאוחר יותר באנציקלופדיה בריטניקה כי: "הפגם שלו כמקבץ נתונים, שהתבטא קודם לכן, גדל דווקא עם הגיל, וההשלכות לא היו משמחות".
לאת'אם ניהל התכתבויות שוטפת עם חוקרי טבע, בוטניקאים ואספנים אחרים בני דורו, ביניהם: תומאס פננט, ג'וזף בנקס ואשטון לוור. הוא נבחר לחברה המלכותית ב-1775, וגם לקח חלק בהקמת האגודה הלינאית של לונדון. בשנת 1812, הוא נבחר כחבר זר באקדמיה המלכותית השוודית למדעים.
עבודות

לאת'אם, ג'ון (1781–1785). היסטוריה כללית של ציפורים (3 כרכים) (באנגלית). לונדון: הודפס עבור בנג'מין וייט.
לאת'אם, ג'ון (1787). תוספת להיסטוריה כללית של ציפורים (באנגלית). לונדון: ליי & סוטבי.
לאת'אם, ג'ון (1790). Index Ornithologicus, Sive Systema Ornithologiae: Complectens Avium Divisionem In Classes, Ordines, Genera, Species, Ipsarumque Varietates (2 כרכים) (בלטינית). לונדון: ליי & סוטבי.
לאת'אם, ג'ון (1801). תוספת II להיסטוריה כללית של ציפורים (באנגלית). לונדון: ליי & סוטבי.
לאת'אם, ג'ון (1801). Supplementum Indicis Ornithologici Sive Systematis Ornithologiae (בלטינית). לונדון: ליי & סוטבי.
לאת'אם, ג'ון (1821–1828). היסטוריה כללית של ציפורים (10 כרכים + אינדקס) (באנגלית). Winchester, England: ג'ייקוב וג'ונסון.
הערות שוליים

↑  אנונימי, לאת'אם ג'ון, (1740-1837), Dictionary of National Biography, 1885-1900 Volume 32, Elder Smith & Co., 1892
↑  Anonymous (1838–1839). "John Latham, MD, FRS, AS, LS". The Naturalist. 4: 26–33.
1 2 3  Jackson, C.E.; Datta, A.; Vane-Wright, R.I. (2013). "Dr John Latham, F.L.S., and his daughter Ann" (PDF). The Linnean. 29 (1): 15–30. אורכב מ-המקור (PDF) ב-25 בינואר 2016. {{cite journal}}:  (עזרה)
1 2  Gill, Frank; Donsker, David (eds.). "IOC World Bird List Version 5.4". International Ornithologists' Union. נבדק ב-24 בינואר 2016. {{cite web}}:  (עזרה)
↑  Schodde, R.; Dickinson, E.C.; Steinheimer, F.D.; Bock, W.J. (2010). "The date of Latham's Supplementum Indicis Ornithologici 1801 or 1802?". South Australian Ornithologist. 35 (8): 231–235.
↑  Latham, John (1801). Supplementum Indicis Ornithologici, sive Systematis Ornithologiae (בלטינית). London: G. Leigh, J. & S. Sotheby. pp. xxviii, xxxiv, xxxiii, xxxv.
↑  Salomonsen, F. (1967). "Family Maliphagidae, Honeyeaters".  In Paynter, R.A. Jnr. (ed.). Check-list of birds of the world (Volume 12). Vol. 12. Cambridge, Mass.: Museum of Comparative Zoology. p. 400.
↑  Schodde, R.; Boch, W.J.; Steinheimer, F. (2007). "Stabilising the nomenclature of Australasian birds by invalidation and suppression of disused and dubious senior names". Bulletin of the British Ornithologists' Club. 127 (4): 268–282 [277].
| --- | --- |
בקרת זהויות :  PLWABN: 9810579260905606  ADB: latham-john-2333  BnF: cb15515326n (data)  DSI: 3974  GND: 117605824  ICCU: TO0V482252  ISNI: 0000 0001 2138 3299  LCCN: n86844451  NKC: mzk2010577428  NLG: 253446  NTA: 130641065  RERO: 02-A003498424  SELIBR: 171254  SNAC: w6n315tz  SUDOC: 077049691  TePapa: 6611  Trove: 1466737  VIAF: 69237380   WorldCat (עם VIAF): 69237380 
ציור של קקדו שחור אדום-זנב, לוח צבע מתוך "תקציר כללי של ציפורים" (כרך 2, 1822)
ג'נבייב (סרט)

| --- | --- |
כרזת הסרט ג'נבייב
כרזת הסרט ג'נבייב
 בימוי:  הנרי קורנליוס 
 הופק בידי:  ג'ק רוז
 תסריט:  ויליאם רוז 
 עריכה:  קלייב דונר 
 שחקנים ראשיים:  קנת מור קיי קנדל דיינה שרידן ג'ון גרגסון
 מוזיקה:  לארי אדלר 
 צילום:  כריסטופר צ'אליס 
 מדינה:  הממלכה המאוחדת 
 חברת הפקה:  Rank Organisation 
 חברה מפיצה:  Rank Organisation
 שיטת הפצה:  וידאו על פי דרישה 
 הקרנת בכורה:  28 במאי 1953
 משך הקרנה:  86 דק' 
 שפת הסרט:  אנגלית 
 סוגה:  סרט קומדיה, סרט ספורט 
 דף הסרט ב־IMDb
 
מכונית ה"ספייקר" 1905 בה נהג קנת מור בסרט "ג'נבייב". נמצאת במוזיאון הרכב לוומן בהאג ביחד עם "ג'נבייב".
ג'נבייב (באנגלית: Genevieve) הוא סרט קומדיה בריטי משנת 1953 בבימויו של הנרי קורנליוס עם קנת מור, קיי קנדל, ג'ורג' גרגסון ודיינה שרידן בתפקידים הראשיים.
העלילה היא על שני זוגות המתחרים אחד בשני בנהיגה על מכוניות עתיקות מתחילת המאה ה-20.
את המוזיקה לסרט חיבר נגן מפוחית הפה הידוע לארי אדלר שגם מנגן אותה בפסקול הסרט. הוא היה מועמד לפרס אוסקר על פסקול המוזיקה המקורי. הסרט היה מועמד גם לפרס אוסקר לתסריט המקורי הטוב ביותר.
הסרט זכה גם בפרס גלובוס הזהב לסרט הזר הטוב ביותר ובפרס באפט"א לסרט הטוב ביותר.
הסרט גם הזניק את הקריירה של קיי קנדל שהתפרסמה בקטע בו היא "מחצצרת"...
תקציר העלילה

שני זוגות משתתפים במסע השנתי של מכוניות עתיקות מלונדון לברייטון, עורך הדין הצעיר אלן מקים (ג'ורג' גרגסון) ואשתו וונדי (דיינה שרידן) ואמברוז קלוורהאוז (קנת מור), איש מכירות רודף שמלות המגיע הפעם עם ידידתו הנוכחית הדוגמנית רוזלינד פיטרס (קיי קנדל) וכלבת הסן ברנרד, סוזי.
וונדי לא מתלהבת מהמסע לברייטון והם מתחילים לריב אך לבסוף היא מסכימה לשם שלום בית.
אמברוז היה בעבר בן זוגה של וונדי והוא הכיר לה את אלן. אלן מתייחס אליו מדי פעם בחשדנות.
אלן נוהג במכונית דאראק (אנ') מ-1904 המכונה "ג'נבייב" ואמברוז נוהג במכונית ספייקר (אנ') מ-1905.
אמברוז מגיע לברייטון ללא בעיות ואילו אלן נאלץ לעצור בגלל תיקונים. הוא מגיע לברייטון מאוחר ואז מתברר שבגלל הריב עם וונדי הוא שלח מכתב ביטול להזמנה והם נאלצים לגור במלון מיושן עם כל התקלות האפשריות.
לאחר מנוחה הם נפגשים עם אמברוז ורוזלינד באולם ריקודים. רוזלינד משתכרת, ניגשת לנגנים ומקבלת חצוצרה ומחילה לחצצר (הביצוע המקורי הוא של קני בייקר (אנ')) לתשואות הנוכחים ולתדהמת אמברוז. אמברוז מזמין את וונדי לריקוד ואלן מתבונן בהם בחשדנות ובקנאה. לאחר מכן הוא מתחיל לחקור את וונדי על קשריה עם אמברוז והם מתחילים לריב שוב.
למחרת מתחיל אלן להכין את "ג'נבייב" לנסיעה בחזרה ללונדון. מגיע אמברוז ומתחיל ביניהם ריב שבסיומו מתפאר אמברוז שמכוניתו טובה ביותר. אלן מציע להם להתערב מי יגיע ראשון לגשר וסטמינסטר והמנצח יקבל 100 פאונדס.
מתחילה ביניהם תחרות משעשעת שכל אחד מנסה לעכב את השני על ידי תחבולות שונות. לבסוף הם מגיעים לפרברי לונדון ומתחילים להתווכח ולריב עד שהם מופרדים על ידי הנשים ומחליטים להפסיק את ההתערבות. כעבור זמן קצר הם רבים שוב ומחליטים לסיים את ההתערבות. אלן נתקע בגלל נקר בגלגל ליד גשר וסמינסטר ואמברוז עובר אותו בצהלה אך גלגלי הרכב שלו נתקעים בפסי מסילת החשמלית שמסיטים אותו מהדרך. המעצור של "ג'נבייב" משתחרר והמכונית גולשת לגשר וסמינסטר כשאלן ווונדי דולקים אחריה, אלן ניצח בהתערבות.
בית גונזגה

.
| --- | --- |

 מדינה:  איטליה 
 תארים:  דוכסות מנטובה, דוכסות אורבינו ומונטפראט דוכסות גואסטלה דוכסות נוור
 מייסד:  לודביקו הראשון גונזגה
 השליט האחרון:  פרדיננדו קרלו
 תקופת השושלת:  1328–1708 (כ־380 שנה)
 אתניות:  איטלקים
 ענפים:  House of Gonzaga di Luzzara, House of Gonzaga di Palazzolo, House of Gonzaga di Sabbioneta and Bozzolo, House of Gonzaga di Guastalla, House of Gonzaga di Novellara and Bagnolo, House of Gonzaga di Castiglione and Solferino, House of Gonzaga di Vescovato 
 
ארמון הדוכסות במנטובה
לודביקו השלישי, מרקיז מנטובה ומשפחתו. פרסקו מאת אנדראה מנטניה בארמון הדוכסות במנטובה, 1470
בית גוֹנזָגָה (באיטלקית: Gonzaga) היה בית אצולה איטלקי, שליט דוכסות מנטובה בשנים 1328–1708. בני גונזגה שלטו גם במונטפראט, גואסטלה ונוור שבצרפת. הם הוציאו מבין שורותיהם שנים-עשר קרדינלים, שתי מלכות-רעיות לקיסרי האימפריה הרומית הקדושה (אלאונורה, רעייתו השנייה של פרדיננד השני ואלאונורה, רעייתו השלישית של פרדיננד השלישי) ומלכה-רעיה של ולדיסלאב הרביעי, מלך פולין. אחד מבני המשפחה, אלויסיוס גונזגה (Aloysius Gonzaga) הוכתר כקדוש של הכנסייה הקתולית. תחת שלטון בית גונזגה הפכה מנטובה למרכז אמנות ומוזיקה בתקופת הרנסאנס האיטלקי. פיצול השושלת באמצע המאה ה-16 הוביל להפיכת בני המשפחה לכלי משחק בידי מעצמות התקופה (בפרט, צרפת והאימפריה הרומית הקדושה) במאבקן על השליטה בצפון איטליה.